<classify> MKUU wa Mkoa wa Kagera, Marco Gaguti amemaliza mgogoro wa wakulima na wafugaji, uliodumu kwa zaidi ya miaka 11 katika Kijiji cha Kahundwe wilayani Karagwe.Alikutana na wananchi wa kijiji hicho na kutoa msimamo wa serikali na kuonya juu ya uvunjifu wa amani uliowahi kutokea kutokana na mgogoro huo mwaka 2008.Awali kabla ya kwenda Kijijini Kahundwe, alianza kwa kuwasikiliza wakulima na wafugaji na kumaliza mgogoro huo, kisha akaunda timu ya wataalamu kupitia nyaraka mbalimbali kuhusu kijiji hicho na kuwasikiliza wananchi pande zote mbili ili kubaini ukweli na chanzo cha mgogoro, ambapo timu hiyo ilifanya kazi yake na kuwasilisha majibu kwake.Baada ya kupitia taarifa ya timu hiyo aliwasili kijijini Kahundwe kusikiliza pande zote mbili za wakulima na wafugaji, kisha akawaeleza kuwa tayari serikali ilishabaini ukweli wa ni nani mmiliki halali wa eneo hilo la Kijiji cha Kahundwe baina yao.Mwaka 1987 mamlaka za vijiji vinne zilikaa na kukubaliana kutenga eneo la kufugia mifugo yao na lilitengwa eneo la Kijiji Kahundwe kuwa eneo la wafugaji na kusajiliwa kisheria, Lakini kuanzia mwaka 2008 hadi 2015 baadhi ya wananchi kutoka maeneo mengine walivamia eneo hilo, wavamizi sita walikamatwa na kuchukuliwa hatua za kisheria na kupatikana na hatia na kufungwa jela miezi sita kila mmoja,alisema.Aliendelea kuwaeleza wananchi kuwa tangu wakati huo kumekuwa na uvamizi wa wakulima kutoka nje ya kijiji hicho na kuleta mgogogro mkubwa kati yao na wafugaji.Aidha, alisema kuwa serikali tayari imebaini ukweli wa uhalali wa nani anatakiwa kuwa katika eneo hilo, itasimamia ukweli huo wa mwaka 1987 na kama kutakuwa kuna wananchi wanataka mabadiliko wafuate sheria kama wenzao walivyofanya katika kutenga eneo hilo kuwa la wafugaji.Natambua kuwa kuna wakazi au wafugaji 200 lakini 43 kati ya hao ni wavamizi si wenyeji nataka jambo hilo liishe mara moja, alisema.Kupitia ziara hiyo aliyoifanya katika kijiji hicho alimwagiza na kumpa wiki moja Mkuu wa Wilaya ya Karagwe, Godfrey Mheluka kuanzia jana kufanya uhakiki na utambuzi wa wafugaji wadogo ambao walisajiliwa katika kijiji hicho. Pia kuwaondoa wavamizi ambao ni wakulima na wafugaji wakubwa waliotoka maeneo mengine.Aidha alimtaka mkuu huyo wa wilaya na timu yake wafanye uhakiki wa mifugo ili kubaini wafugaji ambao kwanza si raia wa Tanzania, kubaini wingi wa mifugo kama kuna wafugaji wakubwa wenye mifugo mingi waondolewe ili wafuate sheria za kuomba vitalu vya kufugia kama wafugaji wakubwa au wawekezaji katika vitalu.Ofisa Ardhi wa Wilaya ya Karagwe, Bernard Sau alisema Kijiji cha Kahundwe kilisajiliwa mwaka 1987  <topic>: KITAIFA 